Er du bilentuiast? Så skal du måske tage et smut forbi Tornby Strand Camping i pinsen. Her holder Historisk Opel Klub Danmark sit store årstræf. Her mødes omkring 70 Opeler med deres ejer for at snakke om biler. Lørdag den 26. består primært af køreture på de nordjyske landeveje. Mens der søndag fra klokken 13 er offentlig udstilling af bilerne. Arrangemenet afsluttes med en præmieoverrækkelse til den flotteste bil. Desuden vil låsesmed Adam Opel blive fejret. Det er i år 150 år siden, han startede produktionen af symaskiner. Den første bil blev dog først produceret i 1899.
Omkring 70 Opel-ejere mødes i Tornby for at diskutere deres store passion - biler.